**Bilimland.kz/onlineMektep білім беру платформасымен**

**жұмыс жасау тиімділігі**

Тапсырмаларды пән әдіскерлері мен психологтардың мықты тобы әзірледі, бұл іске әдістемелік құралдардың, оқулықтар мен білім беру бағдарламаларының авторлары жұмылдырылды. Әзірленген тапсырмалардың пәндік сараптамасын «Назарбаев Зияткерлік мектептері» ДББҰ Білім беру бағдарламалары орталығы жүзеге асырады.

Bilimland.kz платформасындағы оқу материалының мазмұны Қазақстан Республикасының мемлекеттік міндетті білім беру стандартының талаптарына сай келеді.  Bilimland.kz, iMektep.kz, Twig-Bilim.kz және  iTest.kz платформалары  ҚР БҒМ тарапынан білім беру ұйымдарында қолдану үшін ресми түрде ұсынылған білім беру ресурстарының тізіміне енген.

## Заманауи білім беру құралы

OnlinеMektep оқу бағдарламасын жан-жақты түсіндіру және оқу мақсаттарына жету, оқушылардың жеке оқу траекториясын жобалауға қажетті аналитикалық мәліметтер жинау сияқты мақсаттар үшін қолдануға болатын мұғалім жұмысындағы маңызды құралдардың бірі.

Мұғалім  сыныптағы оқу жағдайына байланысты оған дайын мазмұны бар қандай құрал немесе сабақ қажет екендігі туралы шешім қабылдайды.

OnlinеMektep  күнтізбелік-тақырыптық жоспарға сәйкес әр тақырыптың дайын кестесі мен оның мазмұнын ұсынады. Мұғалім алдын-ала дайындалған сабақтар мен практикалық тапсырмаларды қолдана алады және одан бөлек жаңадан өз сабағын да құрастырса да болады.

**OnlineMektep мұғалімге не береді?**

* Сабақты құрастыру және тапсырмаларды тексеру кезінде уақыт үнемдейді;
* OnlineMektep сервисі КТЖ және ҚР  МЖМБС талаптарына сай келетін әр пән мен сынып үшін лайықты интерактивті тапсырмалардың дайын базасын ұсынады;
* Әр оқушы мен бүкіл сынып туралы толық статистика болады;
* Бір сынып ішіндегі жеке, индивидуалды траекторияларды сақтай алады;
* Бөлім мен тоқсан бойынша жиынтық бағалауды әзірлеу қызметі бар;
* Онлайн сабақ өткізу үшін бейнеконференция ұйымдастыруға болады.
* Барлық сыныппен және әр оқушымен жеке хабарлама алмасуға мүмкіндік бар.
* Bilimland.kz платформасының білім беру контент жинағынан өз сабағына қажетті оқу материалын таңдап алуға мүмкіндігі бар.
* Қалыптастырушы бағалауды үздіксіз жүргізуге және сынып пен әр оқушының үлгерім траекториясын бақылауға болады.

**OnlineMektep оқушыға не береді?**

* Өмірдегі нақты мысалдармен байланысты интерактивті тапсырмалар.
* Лезде дайын болатын нәтиже мен кері байланыс.
* Оқушы ауырып қалған немесе емделіп жүрген кезінде жіберіп алған сабақтарды оңай оқып, үйренуге мүмкіндік бар.
* Сандық ортада оқу дағдысын қалыптастырады. Сонымен қатар сандық құрылғыларды ойын-сауық үшін ғана емес, пайдалы мақсатта қолдануға да үйретеді.
* Өз бетімен оқу және жұмыс істеу дағдысын береді;
* Кез-келген уақытта өткен материалды, тіпті алдыңғы сыныптарды да қайталауға мүмкіндік бар;
* Географиялық және уақытша шектеулерге қарамастан сапалы білім беру контентіне қол жеткізеді.

## Online Mektep-пен қашықтан оқытуды қалай ұйымдастыруға болады?

* Online Mektep сервисі жеке дара және бейімделгіш оқытуға арналған экожүйе ретінде жасалған. Мұғалімдер сабақтың мазмұнын немесе электронды оқыту қызметін пайдалана алады.
* Электронды оқыту - бұл ақпараттық және телекоммуникациялық технологиялардың көмегімен білім беру және оқу процесін басқару. Оқу материалдары интернетке шығарылады, мұғалім мен оқушылар оларға онлайн режимде қол жеткізе алады -   электронды оқыту режимінде білім беру деген осы.
* OnlineMektep сервисі оқушылармен тікелей эфирде, нақты уақыт режимінде   (синхронды оқыту) және белгілі бір уақыт ішінде (асинхронды оқыту) хабарласуға мүмкіндік береді. Ол үшін бейнеконференция модулі (стриминг) мен чат (мәтіндік хабар алмасу), нақты уақыттағы үлгерім мониторингі және жедел кері байланыс беру функциялары жұмыс істейді. Сондықтан мектептер Коронавирустық пандемия немесе ауа-райы қолайсыз болып, балалардың үйлерінен  оқуға мәжбүр болған кездерде қашықтан оқытуды ұйымдастыру үшін Online Mektep сервисін қолдана алады.
* Қалыпты күндері электронды оқыту әдісі шәкірттің мұғаліммен тікелей, мектеп қабырғасындағы көзбе-көз байланысымен үйлесімді формада жүре береді. Бұл тәсіл әдетте аралас оқыту деп аталады.
* Егер қолда бар оқыту материалы немесе тапсырмалар жеткіліксіз болса, онда мұғалімнің OnlineMektep конструкторында өз тапсырмаларын құрастыруға мүмкіндігі бар. Оқыту материалы барлық қол жетімді форматтарда: PowerPoint, Word, Excel, PDF, PNG түрінде немесе сілтеме ретінде жүктелуі керек.

## Сыныпта Online Mektep-пен қалай жұмыс істеу керек

* Оқушылар сабақта сандық оқу материалдарымен жеке немесе топтарда жұмыс істей алады. Бірақ мұғалім бұл кезде оқушылардың сұрақтарына жауап беру немесе тапсырманы шешу жолдарын талқылау арқылы процеске араласып отырады.
* Мұғалім оқушыларға белгілі бір тақырыптарды үйден оқып келіңіздер деп тапсырма бере алады. Мысалы, twigbilim. kz немесе imektep.kz. сайттарынан видео көру деп алсақ болады. Ал осы тақырып бойынша туындаған сұрақтарды сыныпта немесе бейнеконференция кезінде талқылауға мүмкіндік бар.
* Әр оқушы өзіне ыңғайлы оқу қарқынын таңдай алады және өз сыныптастарынан оқуда артта қалып қалмайды.
* Ата-аналар баласын оқытуға белсенді түрде қатыса алады және оқу мақсаттарына үйде жетуге көмектеседі.

## OnlineMektep-тің БЖБ мен ТЖБ-ға арналған тапсырмалары

* Мұғалім бөлімге немесе тоқсанға жиынтық бағалау жасау үшін Online Mektep тапсырмаларын қолдана алады.
* Мұғалім қажетті БЖБ мен ТЖБ тапсырмаларын  дайын базадан таңдап алуына немесе өткен материалды және жиынтық бағалаудың ерекшеліктерін ескере отырып, өз тапсырмасын жасауына да болады.